《寄周一秀才玄兼呈陈八处士炫》
明代·林鸿

薛老峰前夜咏诗，若为离别思凄其。忝于词客推前辈，久约林僧恐后期。

泽国未霜枫落早，山城上月鸟归迟。自惭浅薄非徐稚，赖有陈蕃是故知。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。